Aarne Inha

Aarne Inha, sukunimi aik. Nyström (17. lokakuuta 1885 Hämeenkyrö – 19. toukokuuta 1921 Jyväskylä) oli suomalainen varatuomari ja kirjailija. Hän käytti kirjailijanimeä Lauri Kalma.

Aarne Inhan vanhemmat olivat Hämeenkyrön kruununnimismies, kansanedustaja Alexander Väinö Nyström ja Hildur Helena Helsingius. Hän pääsi ylioppilaaksi 1905 yksityistodistuksella Helsingin suomalaisesta yhteiskoulusta ja suoritti oikeustutkinnon 1910. Aarne Inha oli naimisissa Seidi Saxénin kanssa.

Inha oli Venäjän vallan aikana muun muassa prokuraattorinviraston palveluksessa. Sittemmin hän toimi Kiskon nimismiehenä ja viimeksi asianajajana Lahdessa ja Jyväskylässä. Inha kirjoitti salanimellä Lauri Kalma seikkailuromaanin Maapallon ympäri lentokoneella ja häneltä jäi myös julkaisemattomia käsikirjoituksia.

Teoksia 
Nimellä Lauri Kalma:
 Maapallon ympäri lentokoneella : kertomus lentoalus "Suomen" matkasta. Karisto 1920

Lähteet 

Suomalaiset juristit
Suomalaiset kirjailijat
Vuonna 1885 syntyneet
Vuonna 1921 kuolleet